stanford-oval/wikipedia huggingface dataset:
Love Story
הצלחה מסחרית > אוקיאניה ואירופה

בדומה להצלחה ביבשת אמריקה, השיר הצליח מסחרית גם באירופה כולה. "Love Story" הגיע למקום השני במצעד הסינגלים הבריטי, והפך לשיר המצליח ביותר של סוויפט במצעד זה. הוא שהה בטבלת השירים 44 שבועות רצופים, ובשנת 2012, ארבע שנים לאחר צאת השיר, הגיע למקום ה-55. נכון לשנת 2020 נמכרו במדינה כ-1.2 מיליון עותקים. על נתוני המכירות האלו העניק איגוד תעשיית ההקלטות הבריטי (BPI) לו תואר פלטינה כפולה. בנוסף, הגיע למקום השלישי במצעד הסינגלים האירי. הוא נכנס לעשירייה הפותחת של מצעדי הסינגלים במדינות הונגריה, נורווגיה ושוודיה, ולעשרים השירים הפותחים במצעד הסינגלים הדני, הגרמני, ההולנדי והצרפתי. במצעד היבשתי הגיע למקום עשירי.
"Love Story" ניצב בראש מצעד הסינגלים האוסטרלי – השיר הראשון של סוויפט שהגיעה למקום הראשון במצעד זה. נכון לשנת 2020, הוא נמכר בכ-700,000 עותקים ברחבי המדינה. בזכות הנתונים העלו, הוענק לו תואר פלטינה מעושר על ידי איגוד תעשיית ההקלטות האוסטרלי. במצעד סוף העשור האוסטרלי דורג במקום העשירי. בניו זילנד הגיע בשיאו למקום השלישי וקיבל תואר הפלטינה על ידי איגוד תעשיית ההקלטות הניו זילנדי (RMNZ).
נכון לינואר 2021 "Love Story", עם נתוני מכירות של כ-23.7 עותקים ברחבי העולם, נמנה בין השירים הנמכרים ביותר בכל הזמנים.
הופעות חיות

בשלהי 2008 החלה סוויפט לבצע את "Love Story" בשידור חי בתוכניות הטלוויזיה הפופולריות דוגמת "בוקר טוב אמריקה", "המופע של אלן דג'נרס" וסאטרדיי נייט לייב". ובטקסי פרסי מוזיקה כמו פרסי איגוד מוזיקת הקאנטרי לשנת 2008. ב-16 ביוני 2009 הוציאה הזמרת לאור אלבום וידאו בשם Taylor Swift and Def Leppard, הכולל ביצוע של "Love Story" עם להקת הרוק הבריטית דף לפרד.‏ iHeartMedia,
סוויפט ביצעה את השיא בכל ההופעות שלה ב-"Fearless Tour", שנערך מאפריל 2009 עד יוני 2010. בתחילת המופע מספר רקדנים צעדו בבמה, לצלילי הקאנון של פכלבל משל יוהאן פכלבל, לבושים בבגדים שעוצבו בהשראת התקופה הוויקטוריאנית. אחר כך, עלתה סוויפט לבמה כשהיא לבושה בשמלה מעוטרת זהב, כיאה לסגנון העתיק של השיר. לקראת הסוף היא מסתתרת מאחורי הרדנים שמחליפים את שמלתה לשמלת כלה לבנה. ג'ון פארלס מניו יורק טיימס אמר שסוויפט שידרה לקהל אופטימיות רבה בהופעה שהתקיימה ב-27 באוגוסט 2009, במדיסון סקוור גארדן, ניו יורק. ג'יין סטיבנסון מ-Toronto Sun סקרה את ההופעה שהתקיימה ב-22 במאי 2010, במרכז אייר קנדה בטורונטו, קנדה וטענה שהיא הייתה ילדותית ולא מקצועית.‏ "Love Story" היה לשיר האחרון שבוצע בהופעות שנכללו במסגרת "Speak Now World Tour"; באותן ההופעות, לבשה סוויפט שמלה קיצית לבנה. ב-24 בינואר 2013 הוציאה לאור גרסה אקוסטית לשיר. בשנת 2014 ביצעה גרסת ארנה רוק חדשה של "Love Story" במהלך פסטיבל המוזיקה של iHeartRadio. גרסה זו בוצעה במהלך סיבוב ההופעות הרביעי שלה, "The 1989 World Tour", בשנת 2015.
החל ממאי 2018, ביצעה את השיר כחלק מרשימת השירים של סיבוב ההופעות החמישי שלה, "Reputation Stadium Tour". הוא בוצע ביחד עם "You Belong with Me" ו-"Style". ב-23 באפריל 2019 פרסמה סוויפט גרסת פסנתר לשיר במרכז לינקולן לאמנויות הבימה, במהלך חגיגת טיים 100, שם הוענק לה תואר כבוד. ב-24 בנובמבר הופיעה הזמרת בטקס פרסי המוזיקה האמריקאית 2019, שהתקיים בלוס אנג'לס, וביצעה את השיר.
גרסאות כיסוי ושימוש במדיה

במהלך טקס פרסי המוזיקה של CMT לשנת 2009, חברה סוויפט לראפר טי-פיין, ויחד הם ביצעו פרודיה על השיר בשם "Thug Story". להקת הפופ פאנק האמריקאית פוראבר דה סיקסט קידס ביצעה גרסת כיסוי לשיר באותה השנה בה הוא יצא, וכללה אותה במהדורת הדלוקס של האלבום Underdog Alma Mater. זוכה העונה השישית של תוכנית הטלוויזיה "אקס פקטור בריטניה", ג'ו מקלדרי, ביצע גאת "Love Story" במהלך "The X Factor Tour in 2010". בנוסף, השיר הופיע בקדימון של הסרט "מכתבים לג'ולייט", ובפרק הראשון של סדרת הטלוויזיה "חשיפה לדרום". בהמשך הוקלט מחדש על ידי סקיי טלס אול וכריס מושנלס. בשנת 2020 נעשה עבור השיר רמיקס מאת התקליטן דיסקו ליינס שהפך לפופולרי בטיקטוק. הרמיקס זכה להצלחה נאה בפולין. בדצמבר 2020 נוגן קטע מההקלטה החוזרת של סוויפט ל-"Love Strory", בפרסומת של Match.com, שבוימה על ידי ראיין ריינולדס.
רשימת השמעה

| --- | --- |
 תקליטור סינגל שיווקי / הורדה דיגיטלית "Love Story" –‏ 3:57 מיקס פופ דיגיטלי "Love Story" (מיקס פופ) – 3:53 תקליטור סינגל אמריקאי "Love Story" (מיקס פופ אמריקאי) – 3:53  "Love Story" –‏ 3:57 תקליטור סינגל אוסטרלי / אירופאי "Love Story" –‏ 3:57  "Love Story" (מיקס רדיו מאת דיגיטל דוג) – 3:11 תקליטור סינגל בריטי "Love Story" –‏ 3:57  "Beautiful Eyes" –‏ 2:56  "Love Story" (מיקס רדיו מאת דיגיטל דוג) – 3:11 רמיקס באנדל דיגיטלי בריטי "Love Story" (רמיקס מאת דיגיטל דוג) – 5:58  "Love Story" (מיקס קלאב מאת ג'יי סטאקס) – 5:28:  סינגל בריטי בהופעה חיה "Love Story" (סטריפד) – 3:42 תקליטור סינגל גרמני "Love Story" –‏ 3:57  "Beautiful Eyes" –‏ 2:56  "Love Story" (מיקס רדיו מאת דיגיטל דוג) – 3:11  "Love Story" (וידאו קליפ) – 3:54 תקליטור מקסי סינגל – רמיקסים "Love Story" (רמיקס מאת דיגיטל דוג) – 5:59  "Love Story" (מירס רדיו מאת דיגיטל דוג) – 3:11  "Love Story" (דאב מאת דיגיטל דוג) – 5:38  "Love Story" (מיקס קלאב מאת ג'יי סטאקס) – 5:29  "Love Story" (מיקס רדיו מאת ג'יי סטאקס) – 3:42  "Love Story" (גרסת האלבום) – 3:57
מיקומי שיא

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |   ‏‏‏  מצעדים ודירוגים (2008–2009)>  |
| --- | --- | --- | --- |
|  אוסטריה | Ö3 אוסטריה טופ 40‏ | 30 |  |
|  אוסטרליה | מצעד הסינגלים האוסטרלי | 1 |  |
|  אירופה | אירופה הוט 100 | 10 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 4 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד 40 השירים למבוגרים | 3 |  |
|  ארצות הברית | מצעד שירי הפופ הלטיניים | 35 |  |
|  גרמניה | GfK – טופ 100 | 22 |  |
|  דנמרק | היטליסטן | 16 |  |
|  הולנד | מצעד 40 הסינגלים ההולנדיים | – |  |
|  הולנד | מצעד 100 הסינגלים ההולנדיים | 13 |  |
|  הונגריה | Rádiós Top 40 | 6 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 39 |  |
|  יפן | יפן הוט 100 | 3 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 3 |  |
|  סלובקיה | ČNS IFPI | 13 |  |
|  ספרד | PROMUSICAE | 47 |  |
|  סקוטלנד | מצעד הסינגלים הסקוטי | 5 |  |
|  פינלנד | המצעדים הפיניים הרשמיים | 17 |  |
|  פלנדריה | אולטראטופ 50 | 4 |  |
|  צ'כיה | ČNS IFPI | 4 |  |
|  צרפת | SNEP | 14 |  |
|  קנדה | קנדה הוט 100 | 4 |  |
|  קנדה | מצעד שירי הקאנטרי | 1 |  |
|  קנדה | AC | 1 |  |
|  קנדה | CHR/Top 40 | 4 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 50 |  |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |   ‏‏‏  מצעדי סוף שנה (2008)>  |
| --- | --- | --- | --- |
|  ארצות הברית | בילבורד הוט 100 | 81 |  |
|  ארצות הברית | מצעד שירי הקאנטרי | 55 |  |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |   ‏‏‏  מצעדי סוף שנה (2009)>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 94 |  |
|  ארצות הברית | בילבורד הוט 100 | 5 |  |
|  ארצות הברית | מצעד השירים העכשוויים למבוגרים | 2 |  |
|  ארצות הברית | מצעד שירי הרדיו | 1 |  |
|  ארצות הברית | מצעד 40 שירי המיינסטרים | 8 |  |
|  ארצות הברית | מצעד 40 השירים למבוגרים | 11 |  |
|  הממלכה המאוחדת | מצעד הסינגלים הבריטי | 29 |  |
|  יפן | יפן הוט 100 | 54 |  |
|  ניו זילנד | המצעד הניו זילנדי הרשמי | 13 |  |
|  קנדה | קנדה הוט 100 | 8 |  |
|  שוודיה | סוורייטופליסטן | 47 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  אוסטרליה | מצעד הסינגלים האוסטרלי | 10 |  |
|  ארצות הברית | בילבורד הוט 100 | 73 |  |
|  ארצות הברית | מצעד שירי הקאנטרי הדיגיטליים | 20 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 543 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 10× | 700,000 |
| ארצות הברית (RIAA) | פלטינה 8× | 8,000,000 |
| בריטניה (BPI) | פלטינה 2× | 1,285,000 |
| דנמרק (IFPI Denmark) | זהב | 7,500 |
| יפן (RIAJ) | זהב | 100,000 |
| ניו זילנד (RMNZ) | פלטינה | 15,000 |
| קנדה (Music Canada) | פלטינה 2× | 160,000 |
רינגטון
| ארצות הברית (RIAA) | פלטינה | 1,000,000 |
סיכום
| בכל העולם | — | 23,740,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 15 בספטמבר 2008 | רדיו קאנטרי | ביג משין |  |
| ארצות הברית | 14 באוקטובר 2008 | רדיו להיטים עכשוויים | ביג משין • ריפבליק |  |
| כלל העולם | 6 בינואר 2009 | הורדה דיגיטלית – מיקס פופ | ביג משין |  |
| כלל העולם | 6 בפברואר 2009 | הורדה דיגיטלית – חלופי | ביג משין |  |
| כלל העולם | 27 בפברואר 2009 | הורדה דיגיטלית – מיקס רדיו מאת דיגיטל דוג | ביג משין |  |
Love Story (Disco Lines remix)

בשנת 2020 פרסם התקליטן דיסקו ליינס רמיקס לא רשמי של "Love Story" בטיקטוק. הרמיקס הופץ מאוחר יותר לשירותי הסטרימינג, תוך שקולותיה של סוויפט הוחלפו באלו של הזמרת קאסידי. הוא הופץ בפולין.
Love Story (Disco Lines remix) > מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  פולין | ZPAV | 37 |  |
Love Story (Taylor's Version)

"Love Story (Taylor's Version)" (בעברית: "סִיפּוּר אַהֲבָה (גרסתה של טיילור)") היא ההקלטה החוזרת של "Love Story", של הזמרת-יוצרת האמריקאית טיילור סוויפט. את גרסה זו הוציאה לאור חברת התקליטים ריפבליק רקורדס, ב-12 בפברואר 2021. היא נכללה ב-Fearless (Taylor's Version), ההוצאה החוזרת של אלבומה משנת 2008. קליפ המילים הרשמי של "Love Story (Taylor's Version)" הועלה לערוץ היוטיוב הרשמי של סוויפט בסמוך לכך.
עם יציאתה, הופנו אליה שבחים ממבקרי המוזיקה העכשווית, ששמו דגש על שינוי הקול של הזמרת במרוצת השנים ועל המכשור והמיקס המשופרים. היא הגיע לעשירייה הפותחת בקנדה, אירלנד והולנד, ולראש מצעד שירי הקאנטרי בארצות הברית – שירה השמיני במצעד שהצליח לעשות זאת.
גרסה זו של השיר נכללה ברשימת השירים של משחק הריקוד, Just Dance 2022.
Love Story (Taylor's Version) > רקע והוצאה

באוגוסט 2019 חשפה סוויפט שהיא תקליט מחדש את כל ששת אלבומי האולפן הראשונים שלה, לאחר שהמאסטרס עליהם עברו לאיש העסקים סקוטר בראון כשרכש את חברת התקליטים ביג משין רקורדס. "Love Story" היה לשיר הראשון שהקליטה במסגרת הפרויקט ובסוף 2020 היא חשפה קטע ממנו בפרסומת שבוימה על ידי ראיין ריינולדס עבור אתר ההיכרויות, Match.com. ב-11 בפברואר 2021 חשפה בתוכנית "בוקר טוב אמריקה" וברשתות החברתיות שהיא מקליטה מחדש את אלבומה השני, Fearless, בשם החדש Fearless (Taylor's Version). היא העריכה כי ההקלטה החוזרת תצא לאור ב-9 באפריל אותה השנה, וציינה כי "Love Story (Taylor's Version)" יהיה הסינגל המוביל. יום למחרת העלתה סוויפט לערוץ היוטיוב הרשמי שלה את קליפ המילים של "Love Story (Taylor's Version)". קליפ המילים מציג בתוכו תמונות שונות של סוויפט עם מעריציה לאורך השנים.
Love Story (Taylor's Version) > הרכב

גרסה זו אינה שונה בתכליתה מהגרסה המקורית וכוללת את אותה ההפקה. רבים מאותם האנשים שעבדו על השיר בשנת יציאתו, עבדו עליו גם הפעם. עם זאת, קולה של סוויפט השתנה והפך לעמוק יותר, שנוטה להתרחק משורשי הקאנטרי שלה. ההקלטה החוזרת הוקלטה בטון גבוה יותר וכלי הנגינה בה נוגנו בניגודיות מהמקור, על מנת להבליט את צלילי הכינור והבנג'ו. בנוסף, מפיקי הגרסה שמו דגש על כלי הבס והתופים, ופחות על הגיטרות החשמליות וההרמוניות, שהיו נמוכות יותר.
Love Story (Taylor's Version) > ביקורת

סיימון ווזיק-לוינסון מרולינג סטון שיבח את השיר וטען כי מדובר בגרסה מחודשת ומבריקה לקלאסיקה מהעשור הראשון של המאה ה-21. בנוסף, ציין לטובה את הרגש בקולה של סוויפט ואת טכניקות הקול החדישות, שתוכנתו בהפקה אינסטרומנטלית. ורינדה יגוטה מפיצ'פורק כתבה גם היא ביקורת חיובית על השיר, תוך האדרת מחויבותה להקליט מחדש את אלבומיה לאחר מחלוקת המאסטרס. בניגוד לשאר הביקורות, מייקל ווד מלוס אנג'לס טיימס סבר כי "Love Story" נותר אותו השיר הסתמי גם לאחר הקלטתו החוזרת. לדבריו, הוא התאכזב משתי הגרסאות הזהות, וציפה למשהו חדשני יותר.
האנה מלריאה, מ-NME סברה כי סוויפט מצליחה לשמר את ההצלחה המסחרית של השיר בהקלטה "נפלאה". היא הוסיפה שסוויפט השתמשה בקולה החזק כדי לתעל את "האני הצעירה" שלה בגרסת 2021, ואילו לגרסת 2008 הייתה נימה "רצינית" יותר. שירלי לי מאטלנטיק החמיאה לקולה, וכתבה שכיום הוא "הרבה יותר עשיר", עם טון מבוקר ומדויק.
ריצ'רד ס. מבילבורד התרשם מהמיקסינג של השיר. הוא כתב שהמיקס בגרסה המקורית היה רועש ושטחי, ואילו בגרסה החדשה הוא התמתן והתאזן. בהשוואה נוספת שערך ציין כי כלי הנגינה בגרסה המקורית השתלבו ביחד לצליל אחד עיקרי", ואילו הגרסה החדשה התהדרה באווירה נעימה, עם דגש על צלילים שונים מכלי נגינה שונים. מארק סבאג' מ-BBC כתב ששיבח את האיכות של הגרסה החדשה, המאפשרת למאזינים לאסוף פרטים אינסטרומנטליים שאבדו בגרסת 2008, אך הוסיף כי הדמיון בין הגרסאות הוא בעוכרה של הזמרת.
Love Story (Taylor's Version) > הצלחה מסחרית

בארצות הברית, גרסה זו נמכרה בלמעלה מעשרת אלפים עותקים דיגיטליים וצברה 5.8 מיליון השמעות בשירותי הסטרימינג ביום הראשון ליציאתה. אף על פי שגרסה זו לא נשלחה לרדיו באופן רשמי, היא צברה 144 השמעות ב-89 תחנות רדיו שונות ביום הראשון ליציאתה, כאשר 777,000 אנשים האזינו לה. בהמשך, דווח שכמות ההשמעות של הגרסה ברדיו עלתה ל-233.
עם 25,000 עותקים ו-13.7 מיליון השמעות, "Love Story (Taylor's Version)" הופיע לראשונה במקום הראשון במצעד שירי הקאנטרי; זה הפך לשירה הראשון של סוויפט שכבש את פסגת המצעד מאז "We Are Never Ever Getting Back Together" שעשה זאת בשנת 2012. היא הפכה לאמן הראשון בהיסטוריה שכבש את פסגת המצעד בשנות האלפיים, שנות ה-2010 ושנות ה-2020, כמו גם האמן השני בהיסטוריה, מאחורי דולי פרטון, שהצליח לכבוש את מצעד שירי הקאנטרי עם אותו השיר, בשתי גרסאות שונות. מעבר לכך, "Love Story (Taylor's Version)" כבש את פסגת מצעד השירים הדיגיטליים (שירה ה-22 של סוויפט שעשה זאת) ואת פסגת מצעד שירי הקאנטרי הדיגיטליים (שירה ה-15 של סוויפט שעשה זאת) ופסגת מצעד שירי הסטרימינג (קאנטרי). במצעד הבילבורד הוט 100 הגיע למקום ה-11 והרחיב את השיא של סוויפט כאישה עם מרבית הכניסות למצעד (129 שירים בסך הכול).
Love Story (Taylor's Version) > קרדיטים וצוות

הקרדיטים לקוחים מטיידל.
| 0 | 1 | 2 |
| --- | --- | --- |
|  טיילור סוויפט – שירה ראשית, כתיבה, הפקה  כריסטופר רו – הפקה, הנדסת הקלטה  דייוויד פיין – הנדסת הקלטה  ג'ון האנס – הנדסה  רנדי מריל – הנדסת מאסטרינג |  סרבן גניאה – מיקסינג  סם הולנד – הנדסה קולית  שון בדום – עוזר הנדסת הקלטה  מייק מדוס – שירת רקע, גיטרה אקוסטית, בנג'ו, מנדולינה  פול סידוטי – שירת רקע, גיטרה חשמלית |  קייטלין אוונסון – שירת רקע  עמוס הלר – בס  מאט בילינגסלי – תופים  מקס ברנשטיין – גיטרה חשמלית  ג'ונתן יודקין – פידל |
Love Story (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 7 |  |
|  עולמי | בילבורד גלובל ללא ארצות הברית | 17 |  |
|  אוסטרליה | מצעד הסינגלים האוסטרלי | 21 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד השירים הדיגיטליים | 1 |  |
|  ארצות הברית | מצעד שירי הסטרימינג (קאנטרי) | 1 |  |
|  ארצות הברית | מצעד שירי הקאנטרי הדיגיטליים | 1 |  |
|  ארצות הברית | רולינג סטון טופ 100 | 4 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 12 |  |
|  הממלכה המאוחדת | מצעד שירי הסטרימינג | 24 |  |
|  הממלכה המאוחדת | מצעד השירים המסחריים | 8 |  |
|  הממלכה המאוחדת | מצעד השירים הדיגיטליים | 8 |  |
|  לטביה | לטביה טופ 40 | 2 |  |
|  מלזיה | RIM | 1 |  |
|  ניו זילנד | המצעד הניו זילנדי הרשמי | 18 |  |
|  סינגפור | RIAS | 3 |  |
|  פורטוגל | מצעד הסינגלים הפורטוגזי | 68 |  |
|  פלנדריה | אולטראטופ 50 | 24 |  |
|  קנדה | קנדה הוט 100 | 7 |  |
|  שוודיה | סוורייטופליסטן | 62 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הקאנטרי | 80 |  |
Love Story (Taylor's Version) > נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | פלטינה | 600,000 |
סיכום
| בכל העולם | — | 600,000 |
Love Story (Taylor's Version) > היסטוריית יציאות לאור

| אזור | חברת תקליטים | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 12 בפברואר 2021 | הזרמת מוזיקה • הורדה דיגיטלית | רגילה | ריפבליק |  |
| כלל העולם | 26 במרץ 2021 | הזרמת מוזיקה • הורדה דיגיטלית | רמיקס מאת אלווירה | ריפבליק |  |
האצטדיון המרכזי (וולגוגרד)

| --- | --- |

 מיקום:  רוסיה וולגוגרד, רוסיה
 קואורדינטות:  48°44′04″N 44°32′54″E﻿ / ﻿48.734444°N 44.548333°E﻿ / 48.734444; 44.548333
 תקופת הפעילות:  27 בספטמבר 1962 – הווה (62 שנים) 
 מושבים:  32,120 
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
האצטדיון המרכזי (ברוסית: Центральный стадион) היה מתקן ספורט רב-תכליתי בוולגוגרד, שנפתח בשנת 1962 ושימש במשך 52 שנים לאירוח משחקי הבית של מועדון הכדורגל רוטור, כמו גם לתחרויות ספורט, אירועים תרבותיים המוניים וסוציו-פוליטיים אחרים. זה היה האצטדיון המרווח ביותר בעיר ובמחוז. בשנת 2014 הוא נסגר ונהרס. במקומו לקראת מונדיאל 2018 נבנה אצטדיון כדורגל חדש.
היסטוריה > בנייה

הקמת אצטדיון מרכזי בעיר בוצעה באתר שמאחורי מפעל מקומי, לחוף וולגה הסמוך לקו החשמלית וכביש האספלט תוכנן כבר באמצע שנות השלושים. פרויקט האצטדיון עם יציעים של 12 אלף צופים למגרש כדורגל, מסלול אתלטיקה, גני שעשועים למשחקים שונים, חדרי כושר ומקלחות. אך הפרויקט לא התגשם.
בשנות ה-50 הופסקה הקמת מבני ספורט ובנייני ציבור במדינה, מכיוון שכל הכספים עברו לבניית דיור. אולם חברי קומסומול, שהאמינו כי העיר זקוקה לאצטדיון גדול, הודיעו על התרמה בכל הארץ. גויסו כספים ומרכז קומסומול קיבל אישור לבנות אצטדיון.
בפני האדריכלים ישראל פיאלקו, בוריס גוטר, קונסטנטין דינקין והמהנדסים פרנקל, אובצ'ניקוב, קלסטוב ובורזיחין עמדה המשימה לתכנן מתחם ספורט בזמן הקצר ביותר.
ההחלטה לבנות אצטדיון על גדות הוולגה, נועדה לפתח שטח שלא היה מפותח לחלוטין. האזור היה משופע בניינים, מחסנים, צריפי פח ונקיקים בעלי ערך נמוך. מיקומו במרכז העיר וזמינות גישה לתחבורה איפשרו למקם כאן את מתקן הספורט הגדול ביותר בעיר. כדי לחסוך כסף הוצע להפוך את האצטדיון לקומפקטי, יכלול יציעים של 40 אלף צופים, זירת ספורט אולימפית ושני מתחמי ספורט גדולים עם 10 חדרי כושר שונים. המתחם כלל בריכת שחייה וגן, שלא נבנה בסוף בשל מחסור בכספים.
בניית האצטדיון החלה בשנת 1958 והושלמה בשנת 1962. האצטדיון הוקם על ידי בוני מפעלי וולגוגרדסטרוי, מטאלורגסטרוי, יוז'סנטכמונטז', מס' 53 ומס '115, ארגוני התקנות רבים, עובדי מפעל הסיליקט, מפעלי לבנים, מפעל "הבריקדות", מפעל אוקטובר, האדום ומפעלים רבים אחרים של העיר והאזור. יותר ממאה אלף חברי קומסומול הספורטאים עמלו על הבנייה.
היסטוריה > הפתיחה

פתיחת האצטדיון התקיימה ב-27 בספטמבר 1962. 45 אלף צופים התאספו למשחק ידידות בין הנבחרת הלאומיות והנבחרת האולימפית של ברית המועצות. המשחק נשפט על ידי קונסטנטין בליקוב, מי שהיה במשך שנים קפטן קבוצת רוטור, והשתתף בקרב על סטלינגרד. המשחק הסתיים 0–1 לטובת הנבחרת הלאומית.
היסטוריה > סגירה

המשחק הרשמי האחרון באצטדיון התקיים ב-15 במאי 2014. בסיבוב האחרון של אליפות ליגת הכדורגל הלאומית "רוטור" ניצחה את "ינייסי". המשחק, שאסף 13,100 צופים, הסתיים בניצחון "רוטור" בתוצאה 1:0.
תשתיות

באצטדיון היו שני ביתנים. בשדה האצטדיון היה כיסוי דשא טבעי ובניגוד לשדה אצטדיון הטרקטור הישן, היה ממוקם מצפון לדרום.
באצטדיון הותקנו מתקני תאורה בשנות השבעים. לפני כן, זרקורי תאורה היו ממוקמים על גגות הביתנים.
בשנות ה-80 הותקן לוח תוצאות אלקטרוני בביתן הדרומי. התכנון להתקנת לוח התוצאות נוצר על ידי עובדי מפעל "הבריקדות" בעיר והלוח האלקטרוני הובא מהונגריה.
ממוצע צופים

ממוצע צופים באצטדיון במשחקים הרשמיים של קבוצת רוטור:
רמה 1. ליגת העל.
רמה 2. הליגה הלאומית.
רמה 3. הליגה המקצוענית.
הערות שוליים

↑  "Страницы истории Центрального стадиона: строительство арены" (ברוסית). Официальный сайт ФК «Ротор». אורכב מ-המקור ב-2016-04-22. נבדק ב-2016-04-15.
↑  "Страницы истории Центрального стадиона: открытие" (ברוסית). Официальный сайт ФК «Ротор». אורכב מ-המקור ב-2016-04-22. נבדק ב-2016-04-15.
↑  "На Центральном стадионе прошёл последний в его истории футбольный матч" (ברוסית). Телеканал «Волгоград-ТРВ». נבדק ב-2016-04-15.
↑  "Протокол матча «Ротор» — «Енисей». 15.05.2014" (ברוסית). Официальный сайт ФНЛ. נבדק ב-2016-04-15.
↑  Александр Литвинов (2014-06-02). "Пятьдесят второй и последний сезон" (ברוסית). Газета «Волгоградская Правда». נבדק ב-2016-04-15.
רודולף הראשון, מלך בוהמיה

רודולף הראשון, מלך בוהמיה (1282 – 3/4 ביולי 1307), רודולף מהבסבורג, היה חבר בבית הבסבורג, מלך בוהמיה ומלך פולין בתואר משנת 1306 עד מותו. הוא היה גם דוכס אוסטריה ושטיריה משנת 1298.
ביוגרפיה > ראשית חייו

רודולף היה בנם הבכור של אלברכט הראשון, דוכס אוסטריה ואשתו אליזבת מגוריציה-טירול, ובכך נכדו של רודולף הראשון, מלך גרמניה. לאחר מאבקים ממושכים עם אדולף מנסאו, אביו נבחר למלך גרמניה בשנת 1298 והכתיר את רודולף בן השש עשרה כשליט משותף באדמות התורשה האוסטריות של שושלת הבסבורג. על פי הסכם ריינפלדן, רודולף פעל כעוצר מטעם אחיו הצעירים פרידריך הראשון ולאופולד הראשון.
ב-25 במאי 1300 ארגן המלך אלברכט הראשון את נישואיו עם בלאנש, בתו של פיליפ השלישי, מלך צרפת.  האיחוד המיועד נכשל מכיוון שבנם ובתם של בני הזוג מתו צעירים ובלאנש עצמה מתה, כנראה לאחר הפלה, בשנת 1305. רודולף ליווה את אביו במשלחתו בשנת 1304 נגד ואצלב השני, מלך בוהמיה, שהציב את בנו ואצלב השלישי על כס המלוכה ההונגרי לאחר ששושלת אראפד נכחדה בשנת 1301 עם מותו של אנדראש השלישי, מלך הונגריה.
ביוגרפיה > מלך בוהמיה

הזדמנות נוספת להשגת שלטון לבית הבסבורג נפתחה כאשר בשנת 1306 נהרג המלך ואצלב השלישי, השליט הבוהמי האחרון של שושלת פשמישל, ואלברכט הראשון הצליח לתפוס את ממלכתו. רודולף קיבל אז את כס המלוכה הבוהמי. על כך טען דודו מצד אמו הדוכס היינריך מקרינתיה, בעלה של אחותו של וצלאב, אנה מבוהמיה. כאשר כמה אצילים בוהמיים בחרו בהיינריך כמלך בוהמיה, אלברכט הראשון הטיל על גיסו חרם קיסרי וצעד נגד פראג. היינריך ברח, תחילה לבוואריה, ולאחר מכן חזרה לארצות מולדתו בקרינתיה. כדי לקבל לגיטימציה נוספת של התביעות ההבסבורגיות על כס המלוכה הבוהמי והפולני, השיא אלברכט את רודולף לאליזבת ריצ'זה הפולנית, אלמנתו של המלך ואצלב השני.
רודולף נדחה על ידי כמה אצילים בוהמיים, שהמשיכו להחזיק מעמד עבור היינריך. מטרותיו להשתלט על מצבורי הכסף בקוטנה הורה (קוטנברג) עוררו מרד שהוביל בית האציל שטרקוניצה. המלך צר על מבצר המורדים בהוראז'וביצה, אך מת במחנה בלילה שבין ה-3 ל-4 ביולי 1307, ככל הנראה כתוצאה מנקב במערכת העיכול.
מכיוון שרודולף לא הותיר ילדים, התפיסה הראשונה של ההבסבורגים לכתר בוהמיה נכשלה כאשר האצילים הבוהמיים החזירו את היינריך כמלך בתמורה לאמנת זכויות, אשר בתורו נאלץ לוותר על כס המלוכה לטובת הרוזן יוהאן מלוקסמבורג. שלוש שנים מאוחר יותר. במקום זאת מותו של רודולף העצימה את סכסוך הירושה ההבסבורגי הפנימי, והגיעה לשיאה ברצח המלך אלברכט הראשון על ידי אחיינו יוהאן רוצח האב בשנת 1308. רודולף קבור בקתדרלת ויטוס הקדוש בפראג.
הערות שוליים

| --- | --- |
בקרת זהויות :  PLWABN: 9811543440105606  GND: 128689056  ISNI: 0000 0003 8256 993X  NKC: jn20040227007  VIAF: 265433319   WorldCat (עם VIAF): 265433319
יסודות הטוטליטריות

|  מידע כללי |
| --- | --- |
 מאת:  חנה ארנדט
 שפת המקור:  אנגלית 
 סוגה:  עיון, מסה 
 נושא:  טוטליטריזם, נאציזם, אנטישמיות, אימפריאליזם, סטליניזם 
 מקום התרחשות:  רוסיה 
 הוצאה
 הוצאה:  הוצאת שוקן 
 מקום הוצאה:  ארצות הברית 
 תאריך הוצאה:  1955 
 פרסים
 רשימת 100 הספרים של המאה של לה מונד 
 
יסודות הטוטליטריות (באנגלית: The Origins of Totalitarianism) שיצא לאור ב-1951, היה היצירה המרכזית הראשונה של חנה ארנדט, שבה היא מתארת ומנתחת את הנאציזם והסטליניזם כתנועות הפוליטיות הטוטליטריות הגדולות של המחצית הראשונה של המאה ה-20.
הספר תורגם לגרמנית ב-1955 ובמהדורה שנייה ב-1958. לאחת המהדורות נוסף פרק שעסק במרד ההונגרי של 1956, אך ב-1958 פורסם כספר נפרד. בישראל הספר פורסם ב-2009 בהוצאת הקיבוץ המאוחד ובתרגומה של עדית זרטל.
הספר "יסודות הטוטליטריות" בנוי משלושה מאמרים: "אנטישמיות", "אימפריאליזם" ו"טוטליטריות". הספר מתאר את התנאים המוקדמים השונים ועלייתה שלאחר מכן של האנטישמיות במרכז, במזרח ובמערב אירופה במחצית הראשונה של המאה ה-19. לאחר מכן הספר בוחן את האימפריאליזם המודרני, מ-1884 ועד תחילת מלחמת העולם הראשונה. הספר עוקב אחר הופעתה של הגזענות כאידאולוגיה, ויישומה המודרני כ"נשק אידאולוגי לאימפריאליזם", על ידי הבורים במהלך הטרק הגדול בתחילת המאה ה-19.
לה מונד מיקם את הספר בין 100 הספרים הטובים ביותר מכל סוג של המאה ה-20, וה-National Review דירג אותו במקום ה-15 ברשימת 100 ספרי העיון הטובים ביותר של המאה. הסופר נורמן פודהורץ טען שהספר השפיע עליו במיוחד.